# TrumporBiden2024

TrumporBiden2024 és un canal de Twitch que presenta versions generades amb intel·ligència artificial (IA) de l'expresident Republicà dels Estats Units Donald Trump i l'actual president demócrata Joe Biden que participen en un debat polític interminable, paròdic i còmic. Des del seu llançament, el canal s'ha fet molt popular i ha aconseguit captar l'atenció dels mitjans de comunicació impressionats pel fenomen de la IA i la sàtira de les personalitats polítiques. El canal es presenta com una gran sàtira.

## Contingut

Les versions d'Inteligència Artificial de Trump i Biden parlen en entre elles, insultant-se mútuament amb un llenguatge blasfem. Sovint comenten temes polítics de la vida real i els insults acostumen a estar molt relacionats amb les seves respectives carreres. A més, les versions d'IA d'ambdós homes responen als comentaris fets pels membres del Twitch-chat, insultant-los sovint. Per exemple, els comentaris que pot fer un espectador en contra de Trump els prendra Biden com a referència.
Les dades de vocabulari de l'IA tant de Biden com de Trump inclouen referències a diversos elements de la cultura pop com Pokémon o anime cosa que li suma comicitat a les converses. L'IA de Trump fins i tot ha fet comentaris sobre equips esportius, com els Toronto Maple Leafs, equip de hoquei sobre gel. L'IA de Biden es refereix amb freqüència a l'alter ego del meme fictici Dark Brandon . Els gestos d'ambdues versions d'IA són molt similars als de les versions reals dels dos homes.

## Creació

El canal va ser creat per l'empresa belga de jocs en línia The Singularity Group, darrere del joc Athene.

### Tecnologia

Tant les veus i el vídeo dels personatges d'IA es generen en temps real, utilitzant grans models de llenguatge i, sobretot, la tecnologia deepfake.
Tot i que encara no és clar com els creadors del canal aconsegueixen aquest resultat, el més probable és que s'utilitzi una combinació de tecnologies. Aquesta combinació inclouria: models d'IA de generació de text, síntesi de text a veu i la tecnologia de sincronització de llavis. A més, sembla que s'han integrat imatges reals de debats presencials dels dos candidats polítics per millorar l'autenticitat de les representacions de l'IA i un millor resultat de deepfake.

## Recepció

El canal TrumporBiden2024 ha obtingut una molt bona recepció per part del públic i els mitjans internacionals. El canal ha estat qualificat de "desconcertant" i "una bona manera de preparar-se per al circ que acompanyarà les pròximes eleccions presidencials Estatunidenques".

## Referències

* 1 2 Burgess, Melanie «Donald Trump and Joe Biden deep fakes take AI to new scary level». News.com.au, 07-07-2023.
* ↑ «You Can Watch AI Trump Vs. AI Biden In An Endless, Unhinged Debate Live On Twitch» (en anglès australià). Kotaku Australia, 20-06-2023. Arxivat de l'original el 2023-07-10. [Consulta: 10 juliol 2023].
* 1 2 3 4 5 Kumar, Ankit. «AI Donald Trump thinks Toronto Maple Leafs will win the Stanley Cup "of being a bunch of f*cking losers"» (en anglès americà). www.sportskeeda.com, 17-06-2023. [Consulta: 10 juliol 2023].
* 1 2 3 «You Can Now Watch an Infinite Debate Between AI Versions of Donald Trump and Joe Biden» (en anglès). The Messenger, 21-06-2023. Arxivat de l'original el 2023-07-10. [Consulta: 10 juliol 2023].
* ↑ «Watch Donald Trump, Joe Biden Debate on Twitch Via AI» (en anglès americà), 20-06-2023. [Consulta: 10 juliol 2023].

## Vegeu també

* Nothing, Forever